Diari Oficial de la Generalitat Valenciana


Sumari del DOGV 6985, del 14-03-2013 (2013/2458)

Subhasta d'un bé immoble a Massanassa.
--------------------------------------

### Dades del document

Número de DOGV
:   6985

Data del DOGV
:   14-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2458


Organisme emissor
:   Notaria de Javier-Pablo Monforte Albalat

Tipus de document
:   Subhasta

Subhasta d'un bé immoble a Massanassa. [2013/2458]  
Jo, Javier-Pablo Monforte Albalat, notari del Col·legi de València amb residència a Paiporta, faig constar:  
Que en esta Notaria, sítia a la plaça Major, número 4, porta 2, de Paiporta, es porta a terme la venda extrajudicial, de conformitat amb l'article 129 de la Llei Hipotecària, de la finca hipotecada següent:  
Vivenda plurifamiliar entre parets mitgeres, siti a Massanassa, carrer d'Ausiàs March, número 13.  
Consta de planta baixa, planta primera, planta segona i planta tercera, i corona l'edificació el cassetó del buc d'escala i la terrassa transitable.  
La planta baixa està destinada a garatge amb accés independent a este des del carrer de situació i des del vestíbul d'accés a les plantes, el qual està situat a la dreta i amb accés pel carrer de situació. Comprén una superfície útil de cent seixanta-set metres i quaranta-cinc decímetres quadrats i construïda de cent noranta-sis metres i quaranta-quatre decímetres quadrats.  
La planta primera està destinada a vivenda, amb les dependències pròpies per a habitar-lo i al qual s'accedix a través de l'escala interior de l'edificació. A la seua part davantera i posterior hi ha una terrassa, i a la part centre esquerra hi ha un celobert transitable en esta planta. Té una superfície útil de cent tres metres i cinquanta decímetres quadrats i construïda de cent quaranta metres i noranta-huit decímetres quadrats.   
  
La planta segona està igualment destinada a vivenda, amb les dependències pròpies per a habitar-lo i al qual s'accedix a través de l'escala interior de l'edificació. En la seua part davantera hi ha una terrassa. Té una superfície útil de cent sis metres i quaranta decímetres quadrats i construïda de cent quaranta metres i noranta-huit decímetres quadrats.   
  
La planta tercera està igualment destinada a vivenda, amb les dependències pròpies per a habitar-lo i al qual s'accedix a través de l'escala interior de l'edificació. En la seua part davantera hi ha una terrassa. Té una superfície útil de cent sis metres i quaranta decímetres quadrats i construïda de cent quaranta metres i dèsset decímetres quadrats.   
  
El cassetó que corona l'edificació té una superfície útil de cinc metres i vint decímetres quadrats i construïda de quinze metres i setanta-cinc decímetres quadrats.   
Totes les plantes estan comunicades per mitjà d'una escala que arranca des de la planta baixa de l'edifici i amb accés independent a cada una d'estes per l'escala esmentada, amb accés independent des del carrer de situació.   
El conjunt construït té una superfície total de sis-cents trenta-quatre metres i trenta-dos decímetres quadrats i la útil total de quatre-cents huitanta-huit metres noranta-cinc decímetres quadrats. L'edificació ocupa la totalitat del solar en què s'integra.  
Confronta: entrant per la dreta, amb la casa de José Casañ Candel; per l'esquerra, amb la de Vicente Ramón Fuertes; i pel fons, amb un camí de cultiu, el reg al mig.  
Dades registrals: inscrita en el Registre de la Propietat de Torrent número 2, al tom 2999, llibre 181 de Massanassa, foli 120, finca número 1964, inscripció 15a.  
Valor de taxació als efectes de subhasta: dos-cents huitanta-nou mil dos-cents setanta-sis euros i cinquanta-quatre cèntims (289.276,54 €).  
  
A la Notaria tindrà lloc la venda, per mitjà d'una única subhasta el dia 9 de maig de 2013 a les 12.00 hores, amb el tipus de base de dos-cents huitanta-nou mil dos-cents setanta-sis euros i cinquanta-quatre cèntims. No obstant això, si es presenten postures per un import igual o superior al 70 per cent del valor pel qual el bé haja eixit a subhasta, s'entendrà adjudicada la finca a qui presente la millor postura.  
  
Quan la millor postura presentada siga inferior al 70 per cent del tipus assenyalat per a la subhasta, el deutor podrà presentar, en el termini de 10 dies, un tercer que millore la postura, que oferisca una quantitat superior al 70 per cent del valor de taxació o que, tot i ser inferior a l'import esmentat, resulte suficient per a satisfer completament el dret de l'executant.  
Una vegada transcorregut el termini esmentat sense que el deutor del bé realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca o finques per un import igual o superior al 60 per cent del valor de taxació.  
Si el creditor no fa ús de la facultat mencionada, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o que, tot i ser inferior, cobrisca almenys la quantitat reclamada per tots els conceptes.  
Si en l'acte de la subhasta no hi ha cap postor, el creditor podrà, en el termini de 20 dies, demanar l'adjudicació per un import igual o superior al 60 per cent del valor de taxació.  
Si el creditor no fa ús de la facultat a què es referix el paràgraf anterior, caldrà ajustar-se al que preveu l'article 236.n del Reglament Hipotecari.  
La documentació i el certificat del registre a què es referixen els articles 236.a i 236.b del Reglament hipotecari poden consultar-se a la Notaria.  
S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
Els licitadors hauran de consignar amb caràcter previ a la subhasta, a la Notaria, una quantitat equivalent al 30 per 100 del tipus que corresponga.  
Es podran fer postures per escrit en un plec tancat, adjuntant-hi el justificant del depòsit previ fins al moment de la subhasta. Només l'adjudicació a favor del creditor posterior podrà fer-se cedint a un tercer.  
  
  
Paiporta, 5 de març de 2013.- El notari: Javier-Pablo Monforte Albalat.